Fil-Ġermanja, omm ta' 28 sena ntbagħtet għomor il-ħabs, wara li nstabet ħatja li qatlet ħames mis-sitt itfal tagħha. Il-każ seħħ f'Settembru tas-sena li għaddiet, bl-Imħallef jgħid li dan il-każ bħala traġedja. Identifikata bħala Christiane K. qatlet lil tlett ibniet u żewġt subien, bl-ismijiet ta' Melina, Leonie, Sophie, Timo u Luca u li għandhom bejn sena u tmien snin. Is-sitt tifel tal-ħatja u li huwa l-ikbar mill-aħwa ħelisha wara li ftit qabel kien mar għand nanntu. Fil-Qorti fil-Ġermanja ntqal kif hija għerqithom jew fgathom. L-investigaturi f'dan il-każ jemmnu li l-każ seħħ hekk kif hija rrabbjat wara li rċeviet ritratt tal-eks sieħeb tagħha mas-sieħba l-ġdida tiegħu. Hawnhekk hija bagħtet lill-eks sieħeb tagħha li qatt mhu se tara iżjed l-itfal tiegħu. Fil-ġuri l-omm qalet li persuna mhux magħrufa daħlet fl-appartament tagħha, rabatha u qatel it-tfal tagħha.